„Вкусно с Ванга“ събира 88 рецепти за любимите ястия на пророчицата
Който е прекрачвал прага на къщата на Ванга, може би е влизал в нейната уютна кухня, разположена на първия етаж. Близките на пророчицата разказват, че тя е обичала да свещенодейства там и е приготвяла много вкусни гозби. От четвъртък на вестникарските павилиони ще намерите книгата „Вкусно с Ванга“ на Катрин Милева на цена само 4 лв. В любопитния и полезен сборник са включени 88 многообразни рецепти за любимите ястия на прочутата българка - за закуски, супи и чорби, леки гозби, ястия с месо и без месо, гарнитури, мезета, десерти, сладкиши и още много апетитни изкушения.   Бързо ще се уверите колко лесни и бързи за изпълнение са повечето рецепти. Няма да се затрудните и с набавянето на хранителните продукти – те се обичайни за българската трапеза. В полезното томче ще намерите и съвети, които допълнително ще ви улеснят при готвенето. Читателите, които вече имат „Вкусно с Ванга“, са искрено изненадани, че тя се е превърнала в тяхната настолна готварска книга.   Сред многото обичайно звучащите за ухото ястия в сборника има и няколко по-специфични, типични за петричкия край или пък свързани с по-стари традиции. Такива например са бурения с ориз, праз, червени чушки и кисело зеле; пуешки гуши, пълнени с накълцано свинско и чомлек от говеждо. Още сега може да изпробвате една лесна за приготвяне закуска:   Проя   Продукти: 2 яйца, 1 ½ ч.ч. кисело мляко, 1/2 ч.ч. олио, 1 ч.ч. бяло брашно, 2 ч.ч. царевично брашно, 250 гр натрошено сирене, 1 бакпулвер, 1ч.л. сол.   Приготвяне: Разбивате яйцата и прибавяте олиото, киселото мляко, брашното, сиренето и накрая – бакпулвера и солта. Сместа разбивате непрекъснато след всеки добавен продукт. Печете около 30 мин. в умерено загрята фурна.